CELEX: 62018CA0201
Language: et
Date: 2019-03-27 00:00:00
Title: kohtuasi C-201/18: Euroopa Kohtu (seitsmes koda) 27. märtsi 2019. aasta otsus (Cour d’appel de Monsi eelotsusetaotlus — Belgia) — Mydibel SA versus État belge (Eelotsusetaotlus — Käibemaks — Direktiiv 2006/112/EÜ — Maksualaste õigusaktide ühtlustamine — Sisendkäibemaksu mahaarvamine — Kapitalikaubana soetatud kinnisasi — Müük-tagasirent (sale and lease back) — Käibemaksu mahaarvamise korrigeerimine — Käibemaksu neutraalsuse põhimõte — Võrdse kohtlemise põhimõte)

3.6.2019   
            
            
               ET
            
            
               Euroopa Liidu Teataja
            
            
               C 187/27
            
         
      Euroopa Kohtu (seitsmes koda) 27. märtsi 2019. aasta otsus (Cour d’appel de Monsi eelotsusetaotlus — Belgia) — Mydibel SA versus État belge
      (kohtuasi C-201/18) (1)
      
      (Eelotsusetaotlus - Käibemaks - Direktiiv 2006/112/EÜ - Maksualaste õigusaktide ühtlustamine - Sisendkäibemaksu mahaarvamine - Kapitalikaubana soetatud kinnisasi - Müük-tagasirent (sale and lease back) - Käibemaksu mahaarvamise korrigeerimine - Käibemaksu neutraalsuse põhimõte - Võrdse kohtlemise põhimõte)
      (2019/C 187/31)
      Kohtumenetluse keel: prantsuse
      
         Eelotsusetaotluse esitanud kohus
      
      Cour d’appel de Mons
      
         Põhikohtuasja pooled
      
      
         Apellant: Mydibel SA
      
         Vastustaja: État belge
      
         Resolutsioon
      
      
                  1.
               
               
                  Tingimusel, et eelotsusetaotluse esitanud kohus riigisiseseid asjasse puutuvaid faktilisi ja õiguslikke asjaolusid kontrollib, tuleb nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, mida on muudetud nõukogu 22. detsembri 2009. aasta direktiiviga 2009/162/EL, artikleid 184, 185, 187 ja 188 tõlgendada nii, et need ei kehtesta kohustust korrigeerida kinnisasjaga seotud ja algul nõuetekohaselt mahaarvatud käibemaksu, kui kinnisasjaga tehakse sale and lease back-tehing (müük-tagasirent), mille suhtes ei kohaldata käibemaksu, sellistel asjaoludel nagu põhikohtuasjas.
               
            
                  2.
               
               
                  Direktiivi 2006/112, mida on muudetud direktiiviga 2009/162, artiklite 184, 185, 187 ja 188 tõlgendamine nii, et need kehtestavad kohustuse korrigeerida sellistel asjaoludel, nagu on arutusel põhikohtuasjas, algul maha arvatud käibemaksu, on kooskõlas käibemaksu neutraalsuse ja võrdse kohtlemise põhimõtetega.
               
            
         (1)  ELT C 182, 28.5.2018.